KIRJALLINEN KYSYMYS P-2248/00 esittäjä(t): Robert Sturdy (PPE-DE) komissiolle. Perustamissopimuksen liitteeseen 1 kuulumattomien tavaroiden vientituki.



Virallinen lehti nro 081 E , 13/03/2001 s. 0180 - 0181



KIRJALLINEN KYSYMYS P-2248/00 esittäjä(t): Robert Sturdy (PPE-DE) komissiolle (29. kesäkuuta 2000) Aihe: Perustamissopimuksen liitteeseen 1 kuulumattomien tavaroiden vientituki Voiko Euroopan komissio selittää seikkaperäisesti, miksi se on katsonut tarpeelliseksi keskeyttää perustamissopimuksen liitteeseen 1 kuulumattomien tavaroiden vientitukitodistusten antamisen 8. toukokuuta alkaen asetuksella 1066/2000(1)? Minkä oikeusperustan nojalla komissio on keskeyttänyt liitteeseen 1 kuulumattomien tavaroiden vientitukitodistusten antamisen, kun otetaan huomioon, että asetuksessa 1702/1999(2) (kyseisen asetuksen 1 artiklan 5 kohdassa kuvatun uuden 6 b artiklan 3 kohdan a alakohdassa) viitataan maataloutta koskevan GATT-sopimuksen 9 artiklan 2 kohtaan? Voiko komissio ilmoittaa, mikä on käytettävissä olevan vientituen enimmäismäärä GATT-sopimusta kohden kyseisenä budjettivuonna ottaen huomioon edelleen voimassa olevan oikeuden siirtoihin edellisiltä vuosilta? Voiko komissio eritellä, mihin toimiin se on ryhtynyt tunnistaakseen ja arvioidakseen vientitukitodistusten antamisen lykkäämisestä aiheutuvia vaikutuksia arvonlisäveron alaiselle valmisruokateollisuudelle lähes viisi kuukautta ennen nykyisen budjettivuoden päättymistä? Tämän lykkäämisen ajoituksesta voidaan päätellä, että vientitukea tarvitsevien tuotteiden vienti on kasvanut noin 30 prosentilla vuosina 19981999. Onko komissiolla pitäviä todisteita tämän päätelmän tueksi? Mitä komissio ehdottaa varmistaakseen, että sen vientitukitodistusten myöntämistä koskevaa lähestymistapaa muutetaan entistä tasapuolisemmaksi, paremmin ennustettavissa olevaksi ja avoimemmaksi seuraavina varainhoitovuosina? (1) EYVL L 119, 20.5.2000, s. 9. (2) EYVL L 201, 31.7.1999, s. 30. Erkki Liikasen komission puolesta antama vastaus (27. heinäkuuta 2000) Arvoisa parlamentin jäsen viittaa perustamissopimuksen liitteeseen I kuulumattomien valmistettujen maataloustuotteiden vientitukitodistusten antamisen keskeyttämiseen 8. toukokuuta 2000 lähtien (asetus (EY) N:o 1066/2000). Unionin GATT-rajoitus varainhoitovuodelle 19992000 on 475 miljoonaa euroa, johon summaan voidaan lisätä edellisten vuosien käyttämättömät summat. Tiedoksi voidaan ilmoittaa, että budjettivallan käyttäjä on vahvistanut liitteeseen I kuulumattomien tavaroiden vientituet kauden 19992000 talousarviossa 551 miljoonaksi euroksi. Ensinnäkin on muistettava, että todistusjärjestelmä on otettu käyttöön vasta 1. helmikuuta. Sen vuoksi kuluva varainhoitovuosi on luonteeltaan siirtymäkausi, koska annettuihin todistuksiin on lisättävä ennen kyseistä päivää myönnetyt tuet. On huomattava, että tukitodistuksia on annettu yhteensä yli 310 miljoonan euron arvosta kolmessa kuukaudessa 1. helmikuuta 2000 jälkeen. Vientien suuren määrän vuoksi (ennen 1. maaliskuuta 2000 maksettujen tukien määrä oli 229 miljoonaa euroa) ja toukokuun ensimmäisen viikon aikana haettujen todistusten merkittävän arvon vuoksi komissio katsoi, että sen olisi hallinnoitava todistusjärjestelmää varovaisesti ottaen huomioon unionin kansainväliset sitoumukset, jotka olisivat voineet vaarantua. Komission päätös on tehty noudattaen asetuksen (EY) N:o 1222/94 6b artiklan 8 kohtaa. Siinä säädetään, että Jos komissio arvioi, että Euroopan unionin kansainvälisten sitoumusten noudattaminen vaarantuu, se voi soveltaa tarkasteltavina oleviin todistushakemuksiin alennuskerrointa ottaen huomioon erityisesti 3 ja 4 kohdassa mainitun laskutavan. Se voi myös keskeyttää todistusten antamisen. Komissio on tietoinen keskeyttämisen vaikutuksista elintarvikkeiden valmistusteollisuuteen. Se jatkaa markkinatilanteen ja jäsenvaltioiden suorittamien maksujen tarkkailua ja toteuttaa tarvittavia toimenpiteitä, mukaan lukien todistusten antamisen mahdollinen uudelleen aloittaminen.